CELEX: 32013D0167
Language: hu
Date: 2013-04-03 00:00:00
Title: 2013/167/EU: A Bizottság végrehajtási határozata ( 2013. április 3. ) a 2004/211/EK határozat I. mellékletének az élő lófélék, továbbá a lófélék spermájának, petesejtjeinek és embrióinak Európai Unióba történő behozatalára feljogosított harmadik országok és azok részei jegyzékében a Mexikóra vonatkozó bejegyzések tekintetében történő módosításáról (az értesítés a C(2013) 1794. számú dokumentummal történt)  EGT-vonatkozású szöveg

5.4.2013   
            
            
               HU
            
            
               Az Európai Unió Hivatalos Lapja
            
            
               L 95/19
            
         A BIZOTTSÁG VÉGREHAJTÁSI HATÁROZATA
   (2013. április 3.)
   a 2004/211/EK határozat I. mellékletének az élő lófélék, továbbá a lófélék spermájának, petesejtjeinek és embrióinak Európai Unióba történő behozatalára feljogosított harmadik országok és azok részei jegyzékében a Mexikóra vonatkozó bejegyzések tekintetében történő módosításáról
   (az értesítés a C(2013) 1794. számú dokumentummal történt)
   (EGT-vonatkozású szöveg)
   (2013/167/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a 90/425/EGK irányelv A. mellékletének I. pontjában felsorolt külön közösségi szabályokban megállapított állat-egészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állat-egészségügyi követelmények megállapításáról szóló, 1992. július 13-i 92/65/EGK tanácsi irányelvre (1) és különösen annak 17. cikke (3) bekezdésének a) pontjára,
   tekintettel a lófélék mozgására és harmadik országból történő behozatalára irányadó állat-egészségügyi feltételekről szóló, 2009. november 30-i 2009/156/EK tanácsi irányelvre (2) és különösen annak 12. cikke (1) és (4) bekezdésére, valamint 19. cikkének bevezető mondatára, a) és b) pontjára,
   mivel:
   
               (1)
            
            
               A 92/65/EGK irányelv megállapítja többek között a lófélék spermájának, petesejtjének és embriójának Unióba való behozatalára vonatkozó feltételeket. Ezeknek a feltételeknek a tagállamok közötti kereskedelemre vonatkozókkal legalább egyenértékűeknek kell lenniük.
            
         
               (2)
            
            
               A 2009/156/EK irányelv megállapítja az élő lófélék Unióba történő behozatalának állat-egészségügyi feltételeit. Az irányelv úgy rendelkezik, hogy lófélék Unióba történő behozatala csak olyan harmadik országokból engedélyezett, amelyek legalább két éve mentesek a lovak venezuelai agy- és gerincvelő-gyulladásától.
            
         
               (3)
            
            
               A tagállamok által az élő lófélék, továbbá a lófélék spermájának, petesejtjeinek és embrióinak behozatalára feljogosított harmadik országok és azok részei jegyzékének megállapításáról, valamint a 93/195/EGK és a 94/63/EK határozat módosításáról szóló, 2004. január 6-i 2004/211/EK bizottsági határozat (3) megállapítja azon harmadik országok vagy – régiókba sorolás alkalmazása esetén – azok részeinek jegyzékét, ahonnan a tagállamok engedélyezik a lóféléknek és ezek spermájának, petesejtjének és embriójának az importját, továbbá megadja az ilyen behozatalra alkalmazandó további feltételeket. Ezt a jegyzéket a 2004/211/EK határozat I. melléklete tartalmazza.
            
         
               (4)
            
            
               A 2004/211/EK határozat I. mellékletének jegyzéke kimondja, hogy a törzskönyvezett lovak ideiglenes behozatala, a lóverseny, lovassportrendezvények vagy kulturális események céljára szánt törzskönyvezett lovak ideiglenes kivitel utáni újrabehozatala, a törzskönyvezett, a tenyésztési és termelési célú lófélék behozatala, valamint lófélék spermájának, petesejtjeinek és embrióinak ideiglenes behozatala Mexikóból engedélyezett, kivéve Chiapas, Oaxaca, Tabasco és Veracruz államokat.
            
         
               (5)
            
            
               2012 szeptemberében a Bizottság kiadta végleges jelentését a Mexikóban 2012. április 17–27. között annak érdekében elvégzett ellenőrzésről, hogy felülvizsgálja az élő lófélék és a lófélék spermájának az Európai Unióba történő kivitelére alkalmazandó állat-egészségügyi ellenőrzéseket és engedélyezési eljárásokat (4). A jelentés jelentős hiányosságokat tárt fel a lóféléknek az adott harmadik országon belüli mozgásával kapcsolatban, ennélfogva a létrehozott regionalizálásnak való megfeleléssel, a hólyagos szájgyulladás garanciáival, a lovak fertőző kevésvérűségével, valamint a lovak spermagyűjtő központjainak felügyeletével összefüggésben. Ezeket a hiányosságokat a mexikói illetékes hatóságok a Bizottság ellenőrzési jelentésének ajánlásaira adott válaszukban és kísérő intézkedéseikkel nem kezelték megfelelően.
            
         
               (6)
            
            
               Ez a helyzet állat-egészségügyi veszélyt jelenthet az Unió lóállományára, ezért a lófélék és a lófélék spermájának, petesejtjeinek és embrióinak Mexikóból történő behozatalát nem szabad engedélyezni.
            
         
               (7)
            
            
               A 2004/211/EK határozat I. mellékletében az ezt a harmadik országot érintő bejegyzést ezért módosítani kell.
            
         
               (8)
            
            
               A 2004/211/EK határozatot ezért ennek megfelelően módosítani kell.
            
         
               (9)
            
            
               Az ebben a határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2004/211/EK határozat I. mellékletében a Mexikóra vonatkozó bejegyzés helyébe a következő szöveg lép:
   
      
                  „MX
               
               
                  Mexikó
               
               
                  MX-0
               
               
                  Az egész ország
               
               
                  D
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —”
               
               
                   
               
            
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2013. április 3-án.
      
         
            a Bizottság részéről
         
         Tonio BORG
         
            a Bizottság tagja
         
      
   
   
      (1)  HL L 268., 1992.9.14., 54. o.
   
      (2)  HL L 192., 2010.7.23., 1. o.
   
      (3)  HL L 73., 2004.3.11., 1. o.
   
      (4)  http://ec.europa.eu/food/fvo/rep_details_en.cfm?rep_id=2948